text: تربیتی پروگرام کا افتتاح کرتے ہوئے جناب نتن گڈکری نے کہا کہ اس تربیتی پروگرام کا مقصد شمال مشرقی ریاستوں کے مقامی نوجوانوں کو ہنر سکھانا ہے تاکہ وہ اس علاقہ میں زیر تعمیر آنے والے بنیادی ڈھانچہ کے پروجیکٹوں میں روزگار حاصل کر سکیں۔ انہوں نے کہا کہ وزارت شمال مشرق میں زیادہ سے زیادہ مقامی ٹھیکیدار حاصل کر رہی ہے تاکہ وہ اپنے طور پر تربیت یافتہ مقامی نوجوانوں کو تعمیراتی کام میں شامل کر سکیں۔ جناب گڈکری نے بتایا کہ ڈرائیونگ کی تربیت دینے والے 71اسکول بھی قائم کئے جا رہے ہیں تاکہ مقامی نوجوانوں کو تربیت دی جائے اور ان کے روزگارحاصل کرنے کے امکانات کو بڑھایا جائے۔